
Prijedlog





Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 16. stavkom 4. Zakona o Zakladi „Kultura nova“ („Narodne novine“, broj 90/11.), Vlada Republike Hrvatske je na sjednici održanoj        donijela 






Z A K L J U Č A K



Prihvaća se Programski i financijski izvještaj Zaklade „Kultura nova“ za 2025. godinu, u tekstu koji je dostavilo Ministarstvo kulture i medija aktom,
KLASA: 611-09/26-01/0060, URBROJ: 532-02-03/2-26-07 od 25. svibnja 2026.  




 
KLASA: 
URBROJ: 
 
Zagreb, 



	PREDSJEDNIK


	mr. sc. Andrej Plenković











O B R A Z L O Ž E N J E

Zaklada „Kultura Nova“ osnovana je Zakonom o Zakladi „Kultura nova“ sa svrhom promicanja i razvoja civilnog društva u Republici Hrvatskoj na području suvremene kulture i umjetnosti. Zaklada pruža stručnu i financijsku potporu programima organizacija civilnog društva u kulturi koji potiču razvoj produkcijskih i organizacijskih kapaciteta nositelja programa, podižu razinu profesionalnog djelovanja putem neformalnog obrazovanja i stručnog usavršavanja, potiču uspostavljanje međusektorske suradnje, pospješuju programsko umrežavanje i suradnju na nacionalnoj, regionalnoj i međunarodnoj razini, potiču umjetničko stvaralaštvo i kulturno djelovanje mladih te potiču i druge programe usmjerene ostvarivanju svrhe Zaklade.

Upravni odbor Zaklade „Kultura nova“, sukladno članku 16. Zakona o Zakladi „Kultura nova“, podnosi Vladi Republike Hrvatske na usvajanje Programski i financijski izvještaj Zaklade „Kultura nova“ za 2025. godinu, u kojem su opisani rezultati rada Zaklade. 

Glavni projekti i aktivnosti u 2025. godini: 
· participativni proces za izradu Strateškog plana – sveobuhvatno istraživanje raznih dionika na kulturnoj sceni u svrhu izrade smjernica i načina djelovanja Zaklade u razdoblju od 2026. do 2029. godine
· sudjelovanje na međunarodnim skupovima i konferencijama organizacija čija je Zaklada članica (Philea, IFACCA,…)
· [bookmark: _Hlk230779493]prezentacija Zaklade u manjim centrima Hrvatske
· razvoj novih međunarodnih partnerstva – sudjelovanje na Philanthropic Leadership Platform China – Europa 2025 i uspostavljanje novih veza s fondacijama iz Europe i Kine.

Zaklada je u 2025. godini, kao i prethodnih godina surađivala kroz četiri međunarodne mreže čiji je Zaklada aktivan član (Culture Action Europe, ENCATC, IFACCA, Philea).

[bookmark: _Hlk230779477]Tijekom 2025. godine Zaklada „Kultura nova“ provela je participativni proces izrade novog strateškog plana za naredno četverogodišnje razdoblje (2026. - 2029.). Proveden je niz analitičkih i konzultativnih aktivnosti kako bi predstojeći dokument bio usklađen s ključnim promjenama, izazovima i trendovima u području suvremene kulture i umjetnosti te sa potrebama organizacija civilnog društva u suvremenoj kulturi i umjetnosti na koje je Zaklada usmjerena.

Zaklada se financira iz dijela prihoda od igara na sreću i nagradnih igara sukladno Zakonu o igrama na sreću, Uredbi o kriterijima za utvrđivanje korisnika i načinu raspodjele dijela prihoda od igara na sreću za 2025. godinu te iz osnovne imovine, prihoda od osnovne imovine, donacija i ostalih prihoda sukladno zakonu. 

[bookmark: _Hlk230779646]Ukupni prihodi Zaklade u 2025. godini iznosili su 3.516.159,13 eura. Zaklada je podržala 181 organizaciju i 189 programa/projekata ukupnim iznosom od 3.008.008,01 eura. Zaklada je u 2025. godini financirala 29 organizacija po prvi put (16 %). Postotni rast ukupnog ulaganja iznosi 4,59. Broj lokalnih sredina iz kojih dolaze podržane organizacije je 34.

Uzimajući u obzir sve aktivnosti koje je Zaklada „Kultura nova“ provodila u 2025. godini navedene u Izvješću, predlaže se da Vlada Republike Hrvatske donese Zaključak o prihvaćanju Programskog i financijskog izvještaja Zaklade „Kultura nova“ za 2025. godinu, s obzirom na to da su sve zakonske obveze ove pravne osobe kroz obavljane aktivnosti ispunjene.

